Тасмани

Тасмани нь Австралийн арал бөгөөд мөн ижил нэртэй муж улс юм. Тасмани арал Австрали тивийн зүүн өмнөд үзүүрээс 240 км зайтай орших бөгөөд Бассын хоолойгоор тусгаарлагддаг. Тасмани муж улсад Тасмани арал болон эргэн тойрны жижиг арлууд орно. Тасманийн хүн ам 2022 оны тооцоогоор 4571 165 байсан бөгөөд нутаг дэвсгэр нь 68,401 км2 юм. Уг арлыг голландын аялагч, худалдаачин Абел Тасман 1642 онд нээсэн тул сүүлд 1856 оны 1-р сарын 1-нээс уг арлыг түүний нэрээр нэрлэсэн ажээ. Тасмани нь харьцангуй бага хөндөгдсөн өргөн уудам байгальтай тул Байгалийн муж улс болон "Урам зоригийн арал" хэмээн өргөмжлөгджээ. Албан ёсоор Тасманийн нутаг дэвсгэрийн бараг 37% нь дархан цаазат газар, үндэсний парк, Дэлхийн өвд бүртгэгдсэн газар юм. Тус арал нь хамгийн хойд цэгээс хамгийн урд цэг хүртэл 364 км бөгөөд баруунаас зүүн тийш 306 км өргөнтэй юм. Тасманийн нийслэл бөгөөд хамгийн том хот нь Хөүбарт бөгөөд тус хотод Хөүбарт, Глинорчи, Клэренс хотын бүсүүдийг хамарна. Антарктидын хавийн Маквэйрий арал мөн тус муж улсын захиргаанд, Хюон хөндийн зөвлөлийн орон нутгийн бүсэд багтдаг. Лавлах материал Нэмж унших материал Alexander, Alison (editor) (2005)The Companion to Tasmanian History Centre for Tasmanian Historical Studies, University of Tasmania, Hobart. ISBN 1-86295-223-X. Robson, L.L. (1983) A History of Tasmania. Volume I. Van Diemen's Land From the Earliest Times to 1855 Melbourne, Oxford University Press. ISBN 0-19-554364-5. Robson, L.L. (1991) A History of Tasmania. Volume II. Colony and State From 1856 to the 1980s Melbourne, Oxford University Press. ISBN 0-19-553031-4. Гадны холбоос Where is Tasmania? web page Tasmania Online - the main State Government website Discover Tasmania - official tourism website NASA Satellite image of Tasmania Another detailed map